135. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 530/176 της 14/28 Ιουλ. 2009 (ΦΕΚ Β΄1550) Κάλυψη δαπανών από δικαστικές ενέργειες εναντίον Μελών της Ολομελείας της ΕΕΤΤ αναφορικά με Αποφάσεις της Ολομέλειας της ΕΕΤΤ. 1. Εγκρίνει τη σκοπιμότητα κάλυψης δαπανών που προκύπτουν από δικαστικές ενέργειες εναντίον των Μελών (Προέδρου, Αντιπροέδρων και Μελών) της Ολομελείας της ΕΕΤΤ (δικαστική υπεράσπιση και νομική υποστήριξη), ως αυτή εκάστοτε συγκροτείτο σύμφωνα με τις σχετικές πράξεις του Υπουργικού Συμβουλίου και τις Αποφάσεις του Υπουργού Μεταφορών και Επικοινωνιών, οι οποίες θα βαρύνουν τον εκάστοτε Προϋπολογισμό της ΕΕΤΤ, σύμφωνα με τις διατάξεις του «Κανονισμού Σύναψης Συμβάσεων Προμηθειών, Υπηρεσιών και Μελετών της ΕΕΤΤ» (ΦΕΚ 1750/Β΄/2001).  2. Ορίζει ότι :  Η δικαστική υπεράσπιση και η νομική υποστήριξη των μελών της ΕΕΤΤ αφορά μεν περιπτώσεις, στις οποίες τα εν λόγω μέλη ενάγονται ή κατηγορούνται για πράξεις ή παραλείψεις που ανάγονται αποκλειστικά στην εκπλήρωση των καθηκόντων τους, μπορεί δε να ανατίθεται σε εξωτερικό δικηγόρο, που ορίζει η Ολομέλεια ή ο Πρόεδρος της ΕΕΤΤ. Η ρύθμιση αυτή ισχύει και για τα μέλη της ΕΕΤΤ των οποίων έληξε η θητεία. 3. Εξουσιοδοτεί τον Πρόεδρο να εκδώσει τις αναγκαίες πράξεις προς εκτέλεση της παρούσας απόφασης, όποτε καταστεί τούτο αναγκαίο, εγκρίνοντας και τη σχετική δαπάνη. 22.ΔΑ.α.135 Οργάνωση και Λειτουργία των Τηλεπικοινωνιών - Ε.Ε.Τ.Τ. 